*59. számú előterjesztés*

*Települési önkormányzatok rendkívüli önkormányzati költségvetési támogatásáról szóló pályázatra első támogatási kérelem benyújtása*

|  |
| --- |
| **Előterjesztő:** Dr. Bozsolik Róbert polgármester |
| **Készítette:** Nagyné Gyura Györgyi pénzügyi irodavezető |
| **Törvényességi ellenőrzést végezte:** Kondriczné dr. Varga Erzsébet jegyző |
|  |
|  |

***Tisztelt Képviselő-testület!***

Az önkormányzatok rendkívüli támogatása a Magyarország 2021. évi központi költségvetéséről szóló 2020. évi XC. törvény (a továbbiakban: költségvetési törvény), valamint a megjelent pályázati kiírás alapján igényelhető.

A pályázati kiírás hatálya a költségvetési törvény 3. melléket 2.1.5. pontja szerinti **Önkormányzatok rendkívüli támogatása** jogcímmel kapcsolatos támogatási előirányzatokra terjed ki.

Az **önkormányzatok rendkívüli támogatására** pályázatot a pályázati kiírás alapján az év során folyamatosan, de legkésőbb 2021. szeptember 30-áig lehet benyújtani. Egy önkormányzat legfeljebb két alkalommal nyújthat be pályázatot. Előre nem látható esemény bekövetkezése esetén az önkormányzatok rendkívüli támogatására 2021. szeptember 30-át követően is benyújtható pályázat, azzal a feltétellel, hogy a pályázat benyújtásának végső határideje 2021. november 10-e.

A támogatási kérelmekről a döntéshozatal legkésőbbi határideje az önkormányzatok rendkívüli támogatása esetén 2021. december 10-e.

**A támogatás formája:** vissza nem térítendő és visszatérítendő költségvetési támogatás formájában pályázhatók, illetve nyújthatók és felhasználásuk meghatározott célhoz vagy feladathoz köthető.

**Igénylők köre:** A támogatásra a települési önkormányzatok pályázhatnak.

Az alapvető feltételeket a költségvetési törvény rögzítette a támogatással kapcsolatban, a részletszabályokat a pályázati kiírás szabályozza.

**Általános információk**

**Nem nyújthat be támogatási igényt és nem részesülhet támogatásban az a pályázó, akinek**

* a 2020. évi költségvetési rendeletének, és
* a 2021. március 15-ét követően benyújtott igény esetében a 2021. évi költségvetési rendeletének,
* a 2019. évi költségvetésének végrehajtásáról szóló rendeletének,
* a 2021. május 31-ét követően benyújtott igény esetén a 2020. évi költségvetésének végrehajtásáról szóló rendeletének, és

a pályázat benyújtásakor hatályos állapota a Nemzeti Jogszabálytár Önkormányzati Rendelettárában nem szerepel.

A települési önkormányzatok az alábbi jogcímeken jogosultak támogatási igényt benyújtani:

* Közüzemi díjtartozásra
* Élelmiszer beszállítók felé fennálló tartozásokra
* Bérjellegű kifizetésekhez kapcsolódó tartozásokra
* Magyar Államkincstár által megállapított fizetési kötelezettségre
* Jogerős, végrehajtható bírósági ítélet alapján az önkormányzatot terhelő fizetési kötelezettségre
* Helyi iparűzési adó visszafizetésre
* Egészségügyi feladatellátáshoz kapcsolódó meg nem fizetett, legfeljebb 3 havi hozzájárulásra (kizárólag a székhely önkormányzat által nyújtható be)
* Egyéb tartozásokra

**Egy (kiadási, fizetési kötelezettségi) tétel csak egy jogcímen szerepeltethető, a halmozódás, így a kamattal sújtott jogtalan igénybevétel elkerülése érdekében!**

*Nem nyújtható az önkormányzatok rendkívüli támogatása*

* a költségvetési törvény 2. melléklet 1.3.4. A települési önkormányzatok által biztosított egyes szakosított ellátások, valamint a gyermekek átmeneti gondozásával kapcsolatos feladatok támogatása jogcímen támogatott intézmények kapcsán felmerült személyi és dologi,
* olyan kiadásokhoz, amelyek teljesítéséhez az önkormányzat 2020-ban vagy 2021-ben rendkívüli támogatást kapott, vagy amelyek fedezete más állami támogatásból biztosított (pl. gyermekétkeztetési feladatok),
* olyan kiadásokhoz, amelyek pénzügyi rendezése a pályázat benyújtását megelőzően megtörtént,
* olyan fizetési kötelezettségekhez, amelyek 2020. év előtt keletkeztek,
* fejlesztésből, felújításból, állagmegóvásból eredő fizetési kötelezettségekhez,
* folyószámla-hitelkeret vagy egyéb pénzintézeti tartozások rendezésére,
* az egészségügyi feladatellátással összefüggésben igényelt közös feladatellátás kivételével a közös feladatellátáshoz kapcsolódó, elmaradt hozzájárulási kötelezettségre,
* jövőben felmerülő, még le nem járt esedékességű, prognosztizált kiadások,
* képviselő-testületi tagok tiszteletdíjának rendezése
* nem jogerős döntésen alapuló fizetési kötelezettségekhez.

A pályázati kiírás az előterjesztés mellékletét képezi.

**A támogatási kérelmünk benyújtásának összege:**

A támogatási kérelem benyújtását **3 028 575,- Ft** iránt kezdeményezzük.

Közüzemi díjtartozások MOB:

|  | **Számla** |  |
| --- | --- | --- |
| **Sor-szám** | **Kibocsátó neve** | **Szolgáltatás megnevezése** | **sorszáma** | **kiállításának időpontja** | **fizetési határidő** | **Számla szerinti bruttó összeg** | **Számla szerinti bruttó összegből az adott feladathoz kapcsolódó összeg** |
| Gázdíj tartozás |
| 1. | Szekszárdi Tankerületi Központ | Gázdíj | 9520005910 | 2021.02.04. | 2021.02.12. | 373 059 | 373 059 |
| 2. | Szekszárdi Tankerületi Központ | Gázdíj | 9520005782 | 2020.11.17. | 2020.11.25. | 926 424 | 926 424 |
| Összesen: | 1 299 483 | 1 299 483 |
| Vízdíj tartozás |
| 1. | Szekszárdi Tankerületi Központ | Vízdíj | 9520005909 | 2021.02.04. | 2021.02.12. | 763 100 | 230 091 |
| 2. | Szekszárdi Tankerületi Központ | Vízdíj | 9520005783 | 2020.11.17. | 2020.11.25. | 900 269 | 240 168 |
| Összesen: | 1 663 369 | 470 259 |
| Villanydíj tartozás |
| 1. | Szekszárdi Tankerületi Központ | Áramdíj | 9520005909 | 2021.02.04. | 2021.02.12. | 763 100 | 533 009 |
| 2. | Szekszárdi Tankerületi Központ | Áramdíj | 9520005783 | 2020.11.17. | 2020.11.25. | 900 269 | 660 101 |
| Összesen: | 1 663 369 | 1 193 110 |
| Gyepmesteri tevékenység |
| 1. | Alpha-Vet Kft | gyepmesteri szolgáltatás | FOO1061/21E |  2021.03.12 |  2021.03.20 | 65 723 | 65 723 |
| Közüzemi díjtartozások tekintetében összesen: | 4 626 221 | 2 962 852 |
| Gyepmesteri tevékenység | 65 723 | 65 723 |
| ÖSSZESEN |  | **3 028 575** |

Kérem a képviselő-testületet, hogy támogassa az előterjesztéshez kapcsolódó határozati javaslatot!

**H a t á r o z a t i j a v a s l a t :**

**a települési önkormányzatok rendkívüli önkormányzati költségvetési támogatásáról szóló pályázati kiírás alapján igényelhető támogatás benyújtására**

Bátaszék Város Önkormányzata Képviselő-testületének - a Kormány által a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere

1. Magyarország 2021. évi központi költségvetéséről szóló 2020. évi CX. törvény (a továbbiakban: Ktv.), valamint a megjelent pályázati kiírás alapján, a Ktv. törvény 3. melléket 2.1.5. pont szerinti támogatási igényt nyújt be a 2021. évi települési önkormányzatok rendkívüli önkormányzati támogatása iránt,
2. felkéri a jegyzőt, hogy a támogatás elnyerése érdekében gondoskodjanak a támogatási kérelem elkészítéséről, és határidőre történő benyújtásáról.

*Határidő:* 2021. április 30.

*Felelős:* Nagyné Gyura Gyögyi pénzügyi irodavezető

 (a támogatási igény benyújtásáért)

*Határozatról értesül:* MÁK, Szekszárd

 Bátaszéki KÖH pénzügyi iroda

 irattár